Diari Oficial de la Generalitat Valenciana


Sumari del DOGV 6446, del 26-01-2011 (2011/723)

RESOLUCIÓ de 30 de desembre de 2010, de la Direcció General de Coordinació del Desenrotllament Estatutari i Promoció de l'Autogovern, per la qual es prorroga fins a 31 de desembre de 2011 el període de durada de les vuit beques concedides en el marc de l'Ordre 5/2010, de 9 de març, de la Conselleria de Governació, per a la realització de pràctiques professionals en aqueix centre directiu.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/723


Data del document
:   30-12-2010

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2010, de la Direcció General de Coordinació del Desenrotllament Estatutari i Promoció de l'Autogovern, per la qual es prorroga fins a 31 de desembre de 2011 el període de durada de les vuit beques concedides en el marc de l'Ordre 5/2010, de 9 de març, de la Conselleria de Governació, per a la realització de pràctiques professionals en aqueix centre directiu. [2011/723]  
Vistos els antecedents que obren en la Direcció General de Coordinació del Desenrotllament Estatutari i Promoció de l'Autogovern, en relació amb la concessió de vuit beques per a la realització de pràctiques professionals en el dit centre directiu durant l'exercici 2010, en el marc de l'Ordre 5/2010, de 9 de març, d'enguany, de la Conselleria de Governació (DOCV número 6228, de 17 de març de 2010), de conformitat amb els següents  
Antecedents de fet  
Primer. Mitjançant l'Ordre 5/2010, de 9 de març, de la Conselleria de Governació, es van convocar vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern (DOCV número 6228, de 17 de març de 2010).  
La convocatòria tenia com a objecte la concessió de vuit beques, sota els principis de publicitat, transparència, concurrència competitiva, objectivitat, igualtat i no discriminació, per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, encaminades a recolzar la formació complementària, millora i especialització professional de llicenciats i diplomats universitaris, o amb titulacions equivalents, posant en relació els coneixements adquirits i aquelles noves realitats o perspectives de futur que pogueren derivar-se de la gestió de les polítiques de la Generalitat destinades al desenrotllament i la promoció de l'Estatut d'Autonomia i de l'autogovern, la recuperació del Dret Foral Civil Valencià i la promoció, l'impuls i la investigació de les tradicions i institucions pròpies del poble valencià, així com les consultes populars i electorals, en el marc de la Llei Orgànica de Règim Electoral General i de la Llei Electoral Valenciana.  
Segon. Segons preveia l'apartat 2 de la base primera de la convocatòria, la concessió de les beques havia de distribuir-se de la manera següent:  
«a) Pràctiques en ciències socials i jurídiques. Es concediran sis beques a sol·licitants que compten amb titulacions els plans d'estudis de les quals pertanguen a l'àmbit de les ciències socials i jurídiques, i que figuren entre les admeses en la base segona d'aquesta convocatòria.  
b) Pràctiques en ensenyaments tècnics. Es concedirà un màxim de dues beques a sol·licitants que compten amb titulacions els plans d'estudis de les quals pertanguen a l'àmbit dels ensenyaments tècnics i que figuren entre les admeses en la base segona d'aquesta convocatòria».  
En el cas del pla d'estudis de ciències socials i jurídiques, el criteri al·ludit quedava, al seu torn, matisat per la previsió de l'apartat 4 de la base segona de la convocatòria donat que, tenint en compte que d'aqueix pla s'admetien per a concórrer-hi la llicenciatura en Dret, la llicenciatura en Ciències Polítiques i de l'Administració, i la llicenciatura en Periodisme, l'incís esmentat establia el següent:  
«4. La distribució de les beques corresponents al pla d'estudis de ciències socials i jurídiques es realitzarà de manera que es garantisca l'atorgament del menys una beca per cada una de les tres titulacions ressenyades.  
No obstant això, si cap dels aspirants no al·legara com a requisit per a concórrer a la present convocatòria alguna o algunes de les titulacions admeses dins del pla d'estudis de ciències socials i jurídiques, o, fins i tot al·legant-les, no complira els altres requisits exigits per aquestes bases per a optar a una de les beques convocades, la reserva establida en el paràgraf anterior no serà aplicable a aqueixa o aqueixes titulacions».  
Tercer. Vistes les sol·licituds presentades dins del termini previst a l'efecte per l'ordre de convocatòria, i després de la realització dels tràmits pertinents, la Comissió Avaluadora prevista en la base desena va efectuar proposta motivada de resolució que va servir de fonament per a la Resolució de 23 de juny de 2010, de la directora general de Coordinació del Desenrotllament Estatutari i Promoció de l'Autogovern, per la qual es van concedir vuit beques per a la realització de pràctiques professionals en la Direcció General del mateix nom i es van adoptar altres decisions derivades de les previsions contingudes en la convocatòria de les beques esmentades.  
Quart. Després de la notificació de la resolució, la beneficiària d'una de les beques concedides sol·licitants la titulació de la qual pertanyia a l'àmbit de les ciències socials i jurídiques -en concret, per la titulació en ciències polítiques i de l'administració-, va presentar, en data 2 de juliol de 2010, un escrit pel qual renunciava a la beca concedida.  
Com a conseqüència d'això, en virtut d'allò que s'ha establit per la base setzena de la convocatòria i per l'apartat V.1 B) de l'annex V de la Resolució de 23 de juny de 2010 precitada, mitjançant Resolució de 2 de juliol de 2010, de la directora general de Coordinació del Desenrotllament Estatutari i Promoció de l'Autogovern, es va acceptar de pla la renúncia de la interessada i es va concedir la beca vacant a Cristina Pérez Pérez, amb DNI número 45538268-J, que ocupava el primer lloc entre els aspirants que, en virtut de la seua titulació en ciències polítiques i de l'administració, es trobaven en la borsa de reserva del pla d'estudis de ciències socials i jurídiques.  
Cinquè. Atenent a allò que s'ha ressenyat en els antecedents de fet previs, en el moment de dictar aquesta resolució les vuit beneficiàries de les beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern són les següents:  
1. Pel pla d'estudis de Ciències Socials i Jurídiques:  
1.1. Llicenciatura en Dret:  
a) Lucía Muñoz Ferrer, amb DNI número 28750338-B.  
b) Sandra Casas Molina, amb DNI número 90003629-T.  
c) Patricia Ríos Jiménez, amb DNI número 24466390-D.  
d) Patricia Zúnica Alba, amb DNI número 30022906-S.  
1.2. Llicenciatura en Ciències Polítiques i de l'Administració:  
Cristina Pérez Pérez, amb DNI número 75174465-R.  
1.3. Llicenciatura en Periodisme:  
María González Mayordomo, amb DNI número 59825004-Q.  
2. Pel pla d'estudis d'Ensenyaments Tècnics:  
a) Ana Belén Pla Sancho, amb DNI núm. 94850638-Z.  
b) Mª Paz Berzosa Tejero, amb DNI núm. 09057301-U.  
Sisè. Amb data 14 de desembre de 2010, des de la Direcció d'Àrea de Desenrotllament Estatutari i Promoció de l'Autogovern es va formular, en el marc d'allò que s'ha previst per l'ordre de convocatòria i en la resta de la normativa aplicable, proposta de resolució de pròrroga de les beques concedides fins al 31 de desembre de 2011, atès que les beneficiàries de les beques ressenyades estan exercint les tasques que els han sigut encomanades a plena satisfacció del centre directiu on es desenvolupen les seues pràctiques professionals.  
A l'efecte, totes les actuals beneficiàries de les beques concedides havien manifestat, de forma expressa i mitjançant escrits individuals que obren als arxius de la Direcció General, la seua conformitat a l'esmentada pròrroga, acceptant, en conseqüència, el compliment de les obligacions que es deriven de la convocatòria de referència durant tot el període de temps que puguen prolongar-ne el gaudi.  
Fonaments de dret  
I. De conformitat amb el que preveu l'article 13 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, i en l'article 5 del Decret 100/2007, de 13 de juliol, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'Ordre 5/2010, de 9 de març, és el conseller de Governació.  
No obstant això, segons el que disposa l'article 13.1 de la Llei 30/1992, de Règim Jurídic de les Administracions Públiques i del Procediment Administratiu Comú, i el que estableix la disposició final segona de l'Ordre 5/2010, de 9 de març, de la Conselleria de Governació, per la qual es convoquen vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, es delega en la dita Direcció General la facultat de resoldre aquestes beques i se l'autoritza perquè dicte les resolucions i instruccions necessàries per al desplegament i execució d'aquesta ordre. El que es fa constar a l'efecte del que preveu l'article 13.4 de l'esmentada Llei 30/1992.  
II. L'article 5 del Decret 132/2009, de 4 de setembre, del Consell, pel qual es regula la concessió de beques, estableix el següent:  
«1. El període de durada de la beca s'establirà en cada convocatòria, sense que en cap cas puga excedir un màxim de dotze mesos, a comptar del dia que s'indique en la corresponent resolució de concessió, sense perjudici de la possibilitat de pròrroga en els termes establits en l'apartat següent.   
2. El període de durada podrà prorrogar-se sense necessitat nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle».  
III. Sobre la base del precepte citat en l'anterior fonament jurídic, la possibilitat de prorrogar les beques concedides està prevista en la pròpia ordre de convocatòria, el punt primer de la qual, en el seu apartat segon, estableix el següent:  
«2. L'import màxim destinat a finançar les dites beques ascendeix a 50.000 € (cinquanta mil euros), a càrrec de la línia de subvenció T7255000 del programa 111.80 dels Pressupostos de la Generalitat per al 2010, aprovats mitjançant la Llei 13/2009, de 29 de desembre, programa destinat al desenrotllament estatutari i la promoció de l'autogovern, i per al supòsit de pròrroga el seu equivalent en el pressupost de despeses de la Conselleria de Governació per a l'exercici 2011, quan es donen les circumstàncies previstes en les bases de l'annex I».  
IV. En aquest sentit, la base vuitena de la convocatòria puntualitza:   
«1. El període de durada de les beques s'iniciarà en la data indicada en la resolució d'adjudicació, que serà objecte de publicació en el Diari Oficial de la Comunitat Valenciana, i conclourà en esgotar-se el crèdit total disponible per a aquesta convocatòria en la Llei 13/2009, de 29 de desembre, de Pressupostos de la Generalitat per a l'exercici 2010.  
2. Sense perjudici del que preveu el paràgraf anterior, la durada de les beques podrà prorrogar-se a l'exercici 2011, mitjançant una resolució expressa, per un període màxim de dotze mesos addicionals, sempre que existisca crèdit adequat i suficient en els Pressupostos de la Generalitat per a l'exercici 2011 i que l'exercici de l'activitat que s'estiga efectuant així ho requerisca o aconselle.  
A aquests efectes, la quantia de cada beca, en la seua corresponent pròrroga, podrà ser actualitzada amb els límits que assenyale la corresponent Llei de Pressupostos de la Generalitat per a l'exercici 2011, sense perjudici del que dispose la resolució que la Conselleria d'Economia, Hisenda i Ocupació dicte per al dit any en virtut del que estableixen els apartats 1 i 3 de l'article 17 i en la disposició final segona del Decret 132/2009, de 4 de setembre, del Consell, pel qual es regula la concessió de beques».  
V. D'altra banda, la Llei de Pressupostos de la Generalitat per a l'exercici 2011 preveu, dins del programa 111.80, destinat al desenrotllament estatutari i la promoció de l'autogovern, la línia pressupostària T7255000, denominada «beques per a treballs i estudis d'investigació», amb una dotació de 96.000 € (noranta-sis mil euros) i la finalitat del qual és la «concessió de beques anuals per a treballs i estudis d'investigació relacionats amb el desenrotllament estatutari i la promoció de l'autogovern».  
Per tot això, de conformitat amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el reglament de desplegament de la dita llei; la Llei 5/1983, de 30 de desembre, del Consell; el Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991; el Decret 132/2009, de 4 de setembre, del Consell, pel qual es regula la concessió de beques; i l'Ordre 5/2010, de 9 de març, de la Conselleria de Governació, per la qual es convoquen vuit beques per a la realització de pràctiques professionals en la Direcció General de Coordinació del Desenrotllament Estatutari i Promoció de l'Autogovern, i la resta de preceptes legals i reglamentaris de pertinent i preceptiva aplicació, resolc:  
Primer  
Prorrogar, fins al 31 de desembre del 2011, a càrrec de la línia pressupostària T7255000 del programa 111.80, destinat al desenrotllament estatutari i la promoció de l'autogovern, dels pressupostos de la Generalitat per a l'exercici 2011, el període de durada de les vuit beques concedides a les beneficiàries que es ressenyen a continuació:  
1. Pel pla d'estudis de Ciències Socials i Jurídiques:  
a) Lucía Muñoz Ferrer, amb DNI número 11177750-A.  
b) Sandra Casas Molina, amb DNI número 17357347-H.  
c) Patricia Ríos Jiménez, amb DNI número 30734354-X.  
d) Patricia Zúnica Alba, amb DNI número 84266313-P.  
e) Cristina Pérez Pérez, amb DNI número 67472360-K.  
f) María González Mayordomo, amb DNI número 97503427-B.  
2. Pel pla d'estudis d'Ensenyaments Tècnics:  
a) Ana Belén Pla Sancho, amb DNI núm. 75604559-Q.  
b) Mª Paz Berzosa Tejero, amb DNI núm. 81654879-O.  
Segon  
Sotmetre les beques prorrogades, quant a la seua dotació econòmica i al règim jurídic aplicable, al que preveu l'Ordre 5/2010, de 9 de març, de la Conselleria de Governació, per la qual van ser convocades, sense perjudici del que puga disposar la resta de la normativa vigent que hi siga d'aplicació.  
En cas de quedar vacant qualsevol de les beques prorrogades a causa de la renúncia d'alguna de les beneficiàries actuals o a qualsevol altra circumstància, s'acudirà a les borses de reserva constituïdes en el marc de l'Ordre 5/2010, de 9 de març, de la Conselleria de Governació, a fi d'efectuar la crida a nous aspirants, seguint l'ordre decreixent de puntuació fixat en les dites borses per a cada un dels plans d'estudis i cada una de les titulacions anteriorment ressenyats.  
Contra la present resolució, que posa fi a la via administrativa, podrà interposar-se recurs potestatiu de reposició davant el conseller de Governació, d'acord amb el que disposa els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé cabrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 30 de desembre de 2010.- La directora general de Coordinació del Desenrotllament Estatutari i Promoció de l'Autogovern: Carolina Salvador Moliner.